Komunikazzjoni tal-Kummissjoni ghall-- Fond Ewropew Għall-Iżvilupp (FED) - Stima tal-finanzjamenti, tal-ħlasijiet u tal-kontribuzzjonijiet li l-Istati Membri għandhom jagħtu għas-snin finanzjarji 2004 u 2005 ; u Previżjoni tal-finanzjamenti u tal-ħlasijiet għall-perjodu bejn 2006 u l-2009 /* KUMM/2004/0763 finali */





Brussel 19.11.2004 KUMM(2004)763 finali KOMUNIKAZZJONI TAL-KUMMISSJONI GĦALL- FOND EWROPEW GĦALL-IŻVILUPP (FED) Stima tal-finanzjamenti, tal-ħlasijiet u tal-kontribuzzjonijiet li l-Istati Membri għandhom jagħtu għas-snin finanzjarji 2004 u 2005 ; u Previżjoni tal-finanzjamenti u tal-ħlasijiet għall-perjodu bejn 2006 u l-2009 INTRODUZZJONI Skond l-Artikolu 8 tar-Regolament finanzjarju applikabbli għad-disa’ FED (Fond Ewropew għall-Iżvilupp), il-Kummissjoni kull sena tibgħat dan il-Komunikazzjoni lill-Kunsill. L-għan tiegħu hu li jippreżenta previżjoni tal-ħlasijiet għas-sena finanzjarja li jkun imiss (2005), kif ukoll il-programm tas-sejħiet għall-kontribuzzjonijiet, billi jiġu meqjusa l-previżjonijiet tal-BEI (Bank Ewropew ta’ l-Investiment) għall-operazzjonijiet li jaqgħu taħt it-tmexxija tiegħu. Bħalma ġie previst fl-Artikolu 8 ta’ l-imsemmi Regolament finanzjarju, id-dokument jippreżenta wkoll l-istimi tal-finanzjamenti u l-ħlasijiet għal kull waħda mill-erba’ snin ta’ wara (mill-2006 sa l-2009). Hu jibda b’reviżjoni ta’ l-istima ta’ l-ispejjeż tal-FED għas-sena attwali (2004). Mid-dħul fis-seħħ tad-disa’ FED fl-2003, il-kontribuzzjonijiet jingħataw mill-Istati membri direttament lill-BEI għall-istrumenti tad-disa’ FED li jaqgħu taħt it-tmexxija tal-BEI (il-Programm ta’ Investiment u rati ta’ interessi preferenzjali) filwaqt li l-kontribuzzjonijiet għall-istrumenti li qabel kienu taħt it-tmexxija tal-BEI (ir- risk capital u rati ta’ interessi preferenzjali) għadhom jittieħdu mill-likwidajiet tal-Kummissjoni. Għalhekk dan il-Komunikazzjoni jagħmel differenza ċara bejn, minn naħa, l-ħlasijiet tal-BEI fil-qafas tad-disa’ FED, u minn naħa l-oħra, il-ħlasijiet magħmula mill-Kummissjoni (inkluż għall-istrumenti li qabel kienu jaqgħu taħt it-tmexxija tal-BEI). FIL-QOSOR Il-Kummissjoni aġġornat, għal kull pajjiż AKP[1] u tal-PTOM[2], il-previżjoni tal-finanzjamenti u l-ħlasijiet għas-snin finanzjarji 2004 u 2005. Bħal fl-2003, il-Kummissjoni kienet attenta b’mod partikolari għall-istima tal-ħlasijiet. Hi kellha għan doppju : minn naħa, ppruvat tnaqqas ir-riskju li l-Istati membri ibatu minn piż ta’ fondi kbar wisq fuq il-baġits nazzjonali tagħhom ; minn naħa l-oħra hi xtaqet tassigura li volum ta’ riżorsi finanzjarji biżżejjed ikun disponibbli għall-FED sabiex jiġu evitati problemi ta’ likwidajiet bħal ma ġara fi tmiem l-2003 u f’Mejju 2004. Bħas-soltu, l-istimi se jkunu riveduti fil-Komunikazzjoni ta’ Ġunju 2005. Il-BEI ukoll aġġorna l-previżjonijiet tiegħu. Huma jissemmew kollha f’dan id-dokument. Il-finanzjamenti[3] fl-2004 u l-2005 Il-Kummissjoni tista’ tikkonferma l-istima tagħha mressqa fil-Komunikazzjoni ta’ Mejju [4] għall- 2004 (2 850 Miljun Ewro). Rigward il-Programm ta’ l-Investiment[5], il-BEI naqqas iċ-ċifri tiegħu (minn 500 Miljun Ewro għal 335 Miljun Ewro). Għall-Kummissjoni u l-BEI flimkien, il-volum stimat tal-finanzjamenti hu ta’ 3 185 Miljun Ewro . Għall- 2005 , il-BEI se jżomm bejn wieħed u ieħor l-istima tiegħu (555 Miljun Ewro). Minn naħa l-oħra il-Kummissjoni se jkollha żieda kbira (li se twassal għal 3 500 Miljun Ewro), mhux biss rigward l-istimi tagħha ta’ Mejju (2875 Miljun Ewro) iżda wkoll rigward dawk tas-sena finanzjarja 2004 (2850 Miljun Ewro). B’kollox, il-volum tal-finanzjamenti għall-Kummissjoni u l-BEI flimkien hu stimat għal 4 055 Miljun Ewro . Dawn l-ammonti ma jinkludux il-ħlas eventwali tal-bilanċ (750 Miljun Ewro) ta’ biljun Ewro « kondizzjonali ». It-tabella li ġejja tippreżenta l-evoluzzjoni tal-finanzjamenti mill-2000 ‘l hawn. Il-perjodu bejn l-2000 u l-2002 jippreżenta t-tieni parti taċ-ċiklu ta’ finanzjamenti tat-tmien FED (livell rekord fl-2000, tnaqqis konsiderevoli fl-2001 u fl-2002). Immedjatament wara r-ratifika tal-Ftehim ta’ Cotonou, iċ-ċiklu tad-disa’ FED beda bi tnedija rapida tal-finanzjamenti fl-2003 (4127 Miljun Ewro) segwit minn tnaqqis fl-2004 (3185 Miljun Ewro). Il-finanzjamenti se jiżdiedu mill-ġdid fl-2005 (4055 Miljun Ewro). Tabella 1 : Evoluzzjoni tal-finanzjamenti (f’miljuni ta’ Ewro) +++++ TABLE +++++ Il-ħlasijiet fl-2004 u fl-2005 It-twettiq ta’ l-istima tal-ħlasijiet ta’ l- 2004 magħmul mill-Kummissjoni jwassal għal 2475 Miljun Ewro u jikkonferma l-istima mressqa f’Mejju. Bħal ma ġara għall-finanzjamenti ta’ l-2004, il-BEI kien imġiegħel inaqqas l-istimi tiegħu (90 Miljun Ewro kontra l-168 Miljun Ewro stimati f’Mejju) minħabba li matul fażi ta’ tnedija saru kontribuzzjonijiet baxxi marbuta maż-żmien stipulat bejn l-iffirmar tal-kuntratti u l-fażi tat-tisrif effettiv. Għall-2005, il-Kummissjoni u l-BEI jaħsbu li jistgħu jwettqu l-volum ta’ ħlasijiet li diġà ssemma f’Mejju. L-2005 għandha tkun l-ewwel sena li matulha l-livell tal-ħlasijiet joqrob lejn l-ogħla valur ta’ 3 biljun Ewro (2760 Miljun Ewro għall-Kummissjoni u 235 Miljun Ewro għall-BEI). Il-Kummissjoni tixtieq tisħaq li l-volum tal-ħlasijiet fil-qafas tal-FED qiegħed dejjem jikber u dan ilu jsir għal diversi snin. Barra minn hekk hu importanti wkoll li jinsaħaq li din ir-rata ta’ tkabbir hi marbuta anke ma’ l-użu ta’ strumenti li jippermettu l-għoti ta’ ammonti kbar ħafna, bħal Stabex, PPTE (pajjiżi fqar li għandhom djun kbar) jew il-Fond Dinji tas-Saħħa. Din l-evalwazzjoni favorevoli tidher b’mod ċar fit-tabella li ġejja. Tabella 2 : Evoluzzjoni tal-finanzjamenti (f’miljuni ta’ Ewro) +++++ TABLE +++++ It-talbiet għall-kontribuzzjonijiet fl-2004 u l-2005 Peress li l-volum totali tal-ħlasijiet li l-Kummissjoni stimat għall- 2004 baqa’ l-istess, il-proposta għall-aħħar part tal-kontribuzzjonijiet ma tinbidilx (490 Miljun Ewro). Il-BEI jikkonferma li m’għandux bżonn ta’ fondi żejda għall-2004. Għas-sena sħiħa, l-it-total tal-kontribuzzjonijiet tal-Kummissjoni u tal-BEI jitla’ għal 2440 Miljun Ewro, li hu t-total eżatt imħabbar sena ilu fil-Komunikazzjoni ta’ Ottubru 2003[8]. Għalhekk l-għoti ta’ 490 Miljun Ewro m’għandux ikun ta’ sorpriża għall-Istati kontribwenti. Għall- 2005 , peress li l-previżjoni ġdida tal-ħlasijiet tal-Kummissjoni baqgħet fuq l-istess livell bħal Mejju li għadda, il-Kummissjoni tikkonferma l-bżonn ta’ kontribuzzjonijiet mill-Istati membri li jammontaw għal 2 700 Miljun Ewro għas-sena sħiħa (dan l-ammont jinkludi l-ammonti riċevuti stimati għal 55 Miljun Ewro fil-qafas ta’ riżarċimenti u interessi). Fuq il-bażi dettaljata ta’ l-istimi tar-ritmu ta’ tisrif, il-Kummissjoni titlob lill-Istati membri sabiex jiddepożitaw l-ewwel parti ta’ 1 500 Miljun Ewro . Hi tispera li tevita s-sitwazzjoni ta’ nuqqas ta’ riżorsi finanzjarji bħal ma ġara f’Mejju 2004, li tkun tista’ tipperikola l-funzjonament tal-FED. Issa, il-Kummissjoni għandha tkun kapaċi tirrispetta l-obbligi tagħha fir-rispetti tal-pajjiżi fost l-aktar foqra. Il-BEI, grazzi għall-bilanċ li għall-aħħar tas-sena 2004 hu previst bħala relattivament importanti, jitlob somma relattivament baxxa ta’ 155 Miljun Ewro għas-sena sħiħa (kontra l-207 Miljun Ewro stimati f’Mejju), fosthom 60 Miljun Ewro fil-qafas ta’ l-ewwel parti ta’ l-2005. F’dan l-istadju, il-Kummissjoni u l-BEI jagħmlu stima tal-livell tal-kontribuzzjoni tagħhom fil-qafas tat-tieni parti ta’ l-2005, għal 800 Miljun Ewro u 55 Miljun Ewro rispettivament. L-aħħar parti għandha tfisser għalhekk 400 Miljun Ewro u 40 Miljun Ewro rispettivament. Il-livell ta’ dawn iż-żewġ partijiet se jkun evalwat mill-ġdid fil-Komunikazzjoni ta’ Ġunju 2005. Il-ġejjieni Il-Kummissjoni u l-BEI ifakkru d-dmir tagħhom li jagħtu l-kontribuzzjonijiet li saru disponibbli permezz tal-Ftehim ta’ Cotonou (inklużi dawk li żejda mill-FED 6,7 u 8 li ġew trasferiti għad-disa’ FED) għat-tmiem tas-sena 2007. Madankollu dan ifisser li s-sitwazzjoni politika fil-pajjiżi AKP kollha tiggarantixxi r-rispett tal-kondizzjonijiet meħtieġa għall-ogħti tal-fondi. Fil-fatt, il-ftehim ta’ kooperazzjoni (Lomé, Contonou) huma bbażati fuq il-prinċipju ta’ sħubija bejn l-Unjoni u l-pajjiżi AKP, u dan ifisser li t-twettiq tal-FED jiddependi mill-kapaċitajiet ta’ assorbiment (stabilità politika, livell ta’ tmexxija) tal-pajjiżi AKP. Hu misħuq ukoll li l-grad ta’ użu tal-fondi mqiegħda għad-dispożizzjoni mill-Ftehim ta’ Cotonou se jiddependi wkoll mir-riżultati tas-snin finanzjarji li matulhom se jsir tqassim mill-ġdid ta’ block grants . Iċ-ċifri dettaljati, ibbażati fuq l-ipoteżi ta’ użu sħiħ tal-fondi disponibbli, jidhru fit-tabella 5. 1. PREVIżJONI TA’ IMPLIMENTAZZJONI FINANZJARJA GħAS-SNIN FINANZJARJI 2004 U 2005 1.1. Il-finanzjamenti 1.1.1. Is-sena finanzjarja 2004 Punti ewlenin: Fil-Komunikazzjoni ta’ Mejju 2004[9], il-Kummissjoni u l-BEI kienu għamlu stima tal-livell tal-finanzjamenti ġodda li għandhom jingħataw fl-2004, u t-total kien ta’ 3 350 Miljun Ewro, imqassam kif ġej : - 500 Miljun Ewro għall-istrumenti mmexxija mill-BEI fil-qafas tad-disa’ FED, u - 2 850 Miljun Ewro għall-istrumenti mmexxija mill-Kummissjoni. Sitwazzjoni fil-31 ta’ Awwissu u perspettivi ta’ twettiq għat-tmiem tas-sena 2004 - Sa l-aħħar ta’ Awwissu, il-BEI kien ta s-somma ta’ 127 Miljun Ewro fil-qafas tal-Programm ta’ Investiment (disa’ FED). Fuq il-bażi ta’ l-istimi tal-finanzjamenti sa’ tmiem l-2004, hu kien imġiegħel ibaxxi l-istimi tiegħu għas-sena 2004 kollha, jiġifieri minn 500 Miljun Ewro għal 335 Miljun Ewro [10]. - Rigward l-istrumenti mmexxija mill-Kummissjoni (inklużi l-istrumenti li qabel kienu mmexxija mill-BEI), sal-31 ta’ Awwissu ingħata ammont ta’ 1 299 Miljun Ewro, jiġifieri 45% ta’ l-għan ta’ tmiem is-sena tal-Kummissjoni (2 850 Miljun Ewro). Ta’ min ifakkar li fl-istess żmien tas-sena, 675 Miljun Ewro biss kienu ngħataw fl-2003, u 443 Miljun Ewro fl-2002. Għandu jinsaħaq li għall-finanzjament, il-proċedura ta’ adozzjoni toħloq, matul l-ewwel nofs tas-sena, « stokk » kbir ta’ finanzjamenti « li jistennew ». Dawn huma b’mod partikolari dossiers li jkunu għad iridu jiġu adottati mill-Kummissjoni u li jinvolvu konsultazzjoni ma’ l-Istati membri. Fl-aħħar ta’ Awwissu, dan il-volum kien ta’ 966 Miljun Ewro, u dan wassal biex it-total ta’ finanzjamenti definittivi u dawk li għad iridu jiġu adottati tela’ għal 2265 Miljun Ewro, jiġifieri 79% ta’ l-għan. - Fuq il-bażi ta’ stima ġdida għal kull proġett, u b’konsiderazzjoni tal-grad ta’ inċertezza li jinsabu fiha parti mill-proġetti, il-Kummissjoni taħseb li hi se tkun tista’ twettaq l-ammont globali previst f’Mejju, jiġifieri 2850 Miljun Ewro .Għall-Programm ta’ l-Ilma, l-ammont (75 Miljun Ewro) maħsub f’Mejju, jiġifieri ftit żmien wara d-deċiżjoni tal-Kunsill, ingħata bħala indikazzjoni. Sadanittant, inħolqot Task Force u minn Lulju bdiet xi taħditiet ma’ l-Istati membri, ma’ l-ONG u mas-settur privat. Għalhekk issa hemm iċ-ċans li jsiru stimi aktar preċiżi. L-istima l-ġdida tal-finanzjamenti fil-qafas ta’ din l-inizjattiva ġdida tlaħħaq it-3 Miljun Ewro . 1.1.2. Is-sena finanzjarja 2005 Fil-Komunikazzjoni ta’ Mejju 2004, il-Kummissjoni u l-BEI kienu pprevedew li flimkien jagħtu 3 240 Miljun Ewro, li minnhom 545 Miljun Ewro għall-BEI (disa’ FED) u 2875 Miljun Ewro għall-Kummissjoni. Ir-reviżjoni tal-Bank twassal għal 555 Miljun Ewro [11], jiġifieri kważi statu quo . Minn naħa tagħha l-Kummissjoni qiegħda sserraħ fuq tkabbir qawwi : minn 2 875 Miljun Ewro f’Mejju għal 3500 Miljun Ewro bħalissa. Għandu jinsaħaq li dawn iċ-ċifri ma jikkunsidrawx xi deċiżjoni li l-Kunsill jista’ jieħu biex juża parti minn 750 Miljun Ewro, jew is-somma kollha, li għadha disponibbli fil-qafas tal-biljun Ewro « kondizzjonali ». Għalhekk wara s-sena 2003 li kellha bilanċ rekord (4127 Miljun Ewro), il-volum tal-proġetti l-ġodda se jkun aktar baxx fl-2004. Fuq il-bażi ta’ l-istimi l-ġodda tas-servizzi deċentralizzati u ċentrali, il-finanzjamenti se jerġgħu jiżdiedu mill-ġdid fl-2005. 1.2. Il-ħlasijiet 1.2.1. Is-sena finanzjarja 2004 Ewlenin : Fil-Komunikazzjoni ta’ Mejju 2004, il-Kummissjoni u l-BEI kienu għamlu stima tal-livell tal-finanzjamenti li għandhom jingħataw fl-2004, u dan l-ammont tela’ għal 2623 Miljun Ewro, imqassam kif ġej: - 168 Miljun Ewro għall-istrumenti mmexxija mill-BEI fil-qafas tad-disa’ FED, inqas mill-istima ta’ Ottubru 2003 (260 Miljun Ewro) - 2455 Miljun Ewro għall-Kummissjoni, fosthom 170 Miljun Ewro għall-istrumenti li qabel kienu mmexxija mill-BEI. Inżammet somma fissa ta’ 10 Miljun Ewro għall-Programm ta’ l-Ilma. Fin-nuqqas ta’ indikazzjonijiet konkreti dwar xi interventi li jistgħu jseħħu fl-2004, l-ebda ammont ma kien għadu nżamm għall-Programm « Paċi ». Ta’ min jinnota li ċ-ċifra ta’ 2455 Miljun Ewro hi akbar sew (+10) meta mqabbla ma’ l-istima magħmula sena ilu f’Ottubru 2003, li kienet ta’ 2240 Miljun Ewro . Sitwazzjoni fil-31 ta’ Awwissu u perspettivi ta’ twettiq għat-tmiem tas-sena 2004 - Fl-aħħar ta’ Awwissu 2004, il-BEI kien ta 41 Miljun Ewro fi ħlasijiet fil-qafas tad-disa’ FED. Minħabba s-sitwazzjoni mistennija tat-tisrif wara l-kuntratti ffirmati u li se jiġu ffirmati sa l-aħħar tas-sena, il-BEI jaħseb li l-168 Miljun Ewro previsti għas-sena 2004 sħiħa se jkunu wisq. Bħalissa jista’ jagħmel użu minn 90 Miljun Ewro . - Minn naħa tagħha l-Kummissjoni, sa l-aħħar ta’ Awwissu, kienet għamlet ħlasijiet ta’ 1364 Miljun Ewro, jiġifieri 56% ta’ l-għan tagħha ta’ l-aħħar tas-sena ippreżentat f’Mejju li għadda (2455 Miljun Ewro). Bħall-finanzjament, il-ħlasijiet kienu ferm ogħla minn dawk ta’ l-aħħar sentejn fl-istess żmien tas-sena (fl-aħħar ta’ Awwissu 2003 : 973 Miljun Ewro ; fl-aħħar ta’ Awwissu 2002 : 829 Miljun Ewro). Dan mhux marbut biss mal-fatt li s-sena 2004 bdiet bil-ħlas ta’ somma globali ta’ madwar 270 Miljun Ewro li ma setgħetx titħallas fl-2003, iżda wkoll mar-ritmu mgħaġġel tal-ħlasijiet li kellhom isiru fl-2004. - L-għan imressaq f’Mejju hu kkonfermat mis-seħħ tal-previżjonijiet f’kull pajjiż individwali (AKP u PTOM). Fil-fatt, dan is-seħħ iwassal għal ammont globali ta’ 2475 Miljun Ewro . Minn dan l-ammont, 170 Miljun Ewro huma fil-qafas ta’ l-istrumenti li qabel kienu tal-BEI ( risk capital u rati b’interessi preferenzjali) u 22 Miljun Ewro għall-Programm « Paċi » marbuta b’mod partikolari ma’ interventi f’Darfur u fl-Afrika Ċentrali. Għall-Programm ta’ l-Ilma mhux se jkun hemm ħlasijiet sinjifikattivi qabel l-aħħar tas-sena. . - Fl-għeluq, hekk kif il-Kummissjoni qiegħda żżomm l-istima tagħha ta’ Mejju, il-BEI kellu jbaxxi l-istima tiegħu. B’kollox, il-ħlasijiet (Kummissjoni + BEI) bħalissa huma stimati għal 2 565 Miljun Ewro, kontra 2 623 Miljun Ewro f’Mejju 2004. 1.2.2. Is-sena finanzjarja 2005 Fil-Komunikazzjoni ta’ Mejju, il-ħlasijiet kienu stimati għal 2 975 Miljun Ewro, li minnhom 240 Miljun Ewro kienu maħsuba għall-istrumenti tad-disa’ FED immexxija mill-BEI u 2 735 Miljun Ewro għall-Kummissjoni. Minn dan l-aħħar ammont, 85 Miljun Ewro kienu allokati għall-istrumenti li qabel kienu tal-BEI u ammont fiss ta’ 150 Miljun Ewro inżamm fil-qafas tal-Programm ta’ l-Ilma. Is-seħħ ta’ l-istima tal-bżonnijiet fil-qafas tad-disa’ FED li saret mill-BEI iwassal għal 235 Miljun Ewro, jiġifieri kwazi status quo meta mqabbel ma’ l-istima li saret qabel (240 Miljun Ewro). Bl-istess mod, stima ġdida minn naħa tal-Kummissjoni tal-volum totali tal-ħlasijiet għas-sena finanzjarja 2005 twassal għal ammont għoli, bejn wieħed u ieħor, daqs dak ta’ Mejju li għadda (2 760 Miljun Ewro kontra 2 735 Miljun Ewro f’Mejju). Il-ħlasijiet fil-qafas ta’ l-istrumenti li qabel kienu mmexxija mill-BEI żdiedu (135 Miljun Ewro kontra 85 Miljun Ewro qabel). Għall-programm « Paċi », għalkemm hu diffiċli li ssir stima minħabba n-natura ta’ l-istrument, inżamm ammont ta’ 61 Miljun Ewro . Fuq il-bażi tad- dossiers li qegħdin jitħejjew, il-previżjoni għall-Programm ta’ l-Ilma se tkun ta’ 57 Miljun Ewro (fil-Komunikazzjoni ta’ Mejju, kienent inżammet stima « preliminari » ta’ 150 Miljun Ewro). Fl-għeluq, l-istimi l-ġodda għall-Kummissjoni u l-BEI huma ta’ 2 995 Miljun Ewro għaż-żewġ istituzzjonijiet flimkien, jiġifieri madwar 3 biljun Eur. Fit-tabella tal-paġna li ġejja tingħata ħarsa ġenerali lejn it-twettiq (2003) u l-previżjonijiet tal-finanzjamenti u tal-ħlasijiet (2004 u 2005). Tabella 3 Ħarsa ġenerali lejn it-twettiq u l-previżjonijiet tal-finanzjamenti u tal-ħlasijiet (2003 – 2004 – 2005) +++++ TABLE +++++ 2. IS-SITWAZZJONI PREVIżJONALI TAL-LIKWIDAJIET FL-2004 U L-2004 U S-SEJħA GħAL KONTRIBUZZJONIJIET LI GħANDHOM JINGħATAW MILL-ISTATI MEMBRI It-tabella li ġejja turi stima tal-likwidajiet fl-2004 u fl-2005, ibbażata b’mod partikolari fuq l-istimi tal-ħlasijiet imsemmija hawn fuq. Tabella 4 : Stima tal-likwidajiet fl-2004 u l-2005 (f’Miljuni ta’ Ewro) +++++ TABLE +++++ 2.1. L-aħħar parti tas-sejħa għall-kontribuzzjonijiet fl-2004 - Il-BEI jikkonferma li mhux se jkollu bżonn ta’ riżorsi finanzjarji żejda fl-2004. Fil-fatt, it-tnedija ta’ strumenti ġodda qiegħda ssir aktar bil-mod minn dak li kien previst u l-fondi mitluba fl-2003 u fil-bidu ta’ l-2004 se jbatu sew biex ilaħħqu mal-bżonnijiet tas-sena finanzjarja 2004. L-ammont li se jibqa’ disponibbli sa’ l-aħħar tas-sena hu stimat għal 111 Miljun Ewro. - Peress li l-istima tal-ħlasijiet kważi ma tinbidilx meta titqabbel mal-previżjoni ta’ Mejju, il-Kummissjoni tikkonferma l-proposta tagħha li ssejjaħ għal ammont ta’ 490 Miljun Ewro fil-qafas ta’ l-aħħar parti ta’ l-2004. Hi tisħaq li l-għoti ta’ din il-parti se jwassal għal livell ta’ likwidità fl-aħħar tas-sena li se jlaħħaq it-80 Miljun Ewro, li hu baxx wisq meta mqabbel mal-livelli reġistrati sa l-aħħar tas-sena 2002 (diversi mijiet ta’ miljuni ta’ Ewro) u hu l-livell minimu meħtieġ biex il-FED titwettaq kif suppost. - B’kollox, għas-sena 2004 kollha u għaż-żewġ istituzzjonijiet, il-kontribuzzjonijiet li fil-fatt intalbu jlaħħqu s-somma ta’ 2440 Miljun Ewro, li hu l-ammont eżatt imħabbar fil-Komunikazzjoni ta’ Ottubru tas-sena li għaddiet[12]. Il-Kummissjoni għalhekk tqis li l-għoti ta’ l-aħħar parti m’għandhiex tinvolvi problemi baġitarji għall-Istati membri. Kien hemm tnaqqis tal-bżonnijiet tal-BEI ( minn 260 Miljun Ewro għal 125 Miljun Ewro) iżda dan ġie kkumpensat mill-bżonnijiet miżjuda tal-Kummissjoni. Għalhekk, dan it-tqassim il-ġdid ma kellux impatt fuq il-likwiditajiet ta’ l-Istati membri. L-Anness 1 jippreżenta l-ammonti tat-tliet sejħiet minn kull Stat Membru għas-sena 2004. 2.2. Is-sejħiet għall-kontribuzzjonijiet fl-2005 - Il-BEI għandu jibda s-sena 2005 b’likwidità ġdida relattivament għolja (stimata għal 111 Miljun Ewro), li tippermetti li jsir tnaqqis fis-sejħiet għall-kontribuzzjonijiet fl-2005. 155 Miljun Ewro għandhom iservu, kontra l-207 Miljun Ewro stimati f’Mejju. Il-fondi disponibbli fil-bidu tas-sena jippermettu, barra minn hekk, li t-talba għall-ewwel sejħa tiġi llimitata għal 60 Miljun Ewro biex jiġi kopert il-perjodu bejn il-bidu tas-sena u l-wasla tat-tieni sejħa, maħsuba li ssir lejn is-27 ta’ Lulju 2005. L-ammonti stimati meħtieġa fil-qafas tat-tieni u t-tielet partijiet huma ta’ 55 Miljun Ewro u 40 Miljun Ewro rispettivament. Il-bilanċ ta’ tmiem is-sena finanzjarja għalhekk ikun ta’ 31 Miljun Ewro, meħtieġa għall-implimentazzjoni normali tat-tisrif sa kemm l-ewwel sejħa għat-2006, lejn il-21 ta’ Jannar 2006, tkun disponibbli. - Grazzi għal madwar 55 Miljun Ewro f’riżarċimenti u interessi, il-bżonnijiet tal-fondi tal-Kummissjoni għall-2005 jitilgħu għal 2700 Miljun Ewro. Il-Kummissjoni, fuq bażi ta’ previżjoni dettaljata tal-ħlasijiet li jsiru pajjiż b’pajjiż, taħseb li se jkollha bżonn ta’ 1 500 Miljun Ewro fil-qafas ta’ l-ewwel parti. Dan l-ammont hu ogħli wisq meta mqabbel mal-passat. Ir-raġuni għal dan hi b’mod partikolari l-fatt li l-ammont tal-kontribuzzjonijiet għas-sena sħiħa għola ħafna meta mqabbel mas-snin li għaddew (2 700 Miljun Ewro għall-Kummissjoni fl-2005, kontra 2 120 Miljun Ewro fl-2003 u madwar 1 500 Miljun Ewro fl-2002). Barra minn hekk, minħabba l-esperjenza qarsa tan-nuqqas ta’ fondi fi tmiem l-2003 u f’Mejju 2004, il-Kummissjoni tixtieq tkun żgura li fl-2005 mhux se jerġa’ jkun hemm nuqqas u għalhekk tkun kapaċi tirrispetta l-wegħdiet tagħha fir-rigward tal-pajjiżi AKP u PTOM. It-tabella fl-Anness 2 turi l-ammont ta’ sejħiet għal kull Stat membru għas-sena 2005. Bħas-soltu, it-tieni u t-tielet parti jistgħu jitranġaw, jiżdiedu jew jitnaqqsu, kull darba li ssir sejħa ; u dan isir biex jiġu meqjusa l-ħtiġijiet reali.. 3. PREVIżJONIJIET TA’ L-ISPEJJEż TAL-FED 2005 SA 2009 Rigward il-finanzjamenti, il-Kummissjoni u l-BEI jirrepetu l-impenn tagħhom sabiex jagħmlu minn kollox biex iħaddmu l-fondi li saru disponibbli permezz tad-disa’ FED (inklużi trasferimenti ta’ FED antiki) sa’ tmiem is-sena 2007. Jidher ċar li l-miżura li biha dan l-għan se jintlaħaq mhix biss f’idejn il-Kummissjoni jew il-BEI. Fil-fatt, anke minħabba n-natura tal-ftehim ta’ kooperazzjoni (Lomé, Cotonou), jiġifieri l-fatt li huma bbażati fuq il-prinċipju tas-sħubija, ir-ritmu ta’ twettiq tal-FED jiddependi mill-kapaċità ta’ assorbiment tal-pajjiżi AKP (sitwazzjoni politika stabbli biżżejjed, livell minimu ta’ tmexxija eċċ). Filwaqt li l-Kummissjoni tagħmel l-almu tagħha biex tgħin kemm jista’ jkun malajr lill-dawk li jagħmlu t-talba fuq livell nazzjonali, hi ma tistax tibdel il-pożizzjoni tagħha mal-pajjiżi AKP. Fattur ieħor importanti hu t-tqassim mill-ġdid tal-fondi previst fl-okkażjoni ta’ l-istudju ta’ nofs il-perjodu 2004 u fl-aħħar tal-perjodu 2006. Mingħajr tqassim mill-ġdid ta’ l-allokazzjonijiet lejn il-pajjiżi li jieħdu sehem l-għan ma jkunx jista’ jintlaħaq.L-ammonti tal-finanzjamenti mressqa għall-2006 sa’ l-2007 jaqblu ma’ l-ambizzjoni tal-Kummissjoni u tal-BEI, jiġifieri dik li jsiru użu mill-fondi kollha tad-disa’ FED (inklużi l-fondi li ġew trasferiti mill-FED ta’ qabel) qabel tmiem is-sena finanzjarja 2007. Huma ma jqisux l-użu eventwali ta’ 750 Miljun Ewro li għadhom disponibbli fil-qafas tar-riserva kondizzjonali. Bi qbil mal-proposta tal-Kummissjoni li hi maħsuba biex tinkludi l-FED fil-baġit tagħha, l-ebda ammont ma jidher f’dan id-dokument għas-snin 2008 u 2009. Mhux faċli li jsiru stimi fattibli għal perjodu daqshekk twil għall-finanzjamenti, u wisq anqas għall-ħlasijiet, peress li r-ritmu tagħhom jiddependi minn fatturi li l-Kummissjoni u l-BEI ma jistgħux ikollhom kontroll fuqhom. Fil-fatt, fil-każ tal-proġetti, huma għandhom rwol ewlieni fil-fażi ta’ tħejjija u ta’ deċiżioni, iżda madankollu, fit-twettiq tagħhom huma għandhom biss rwol sekondarju. Fil-każ ta’ l-għajnuniet baġitarji, li jirrapreżentaw parti dejjem akbar ta’ l-għajnuna globali, ir-ritmu tat-tisrif hu wieħed mill-fatturi li diffiċilment jistgħu jiġu kkontrollati, flimkien mas-sitwazzjoni ekonomika jew il-grad ta’ stabilità politika ta’ l-Istati kkonċernati. Fuq bażi tar-ritmu storiku tal-ħlasijiet fil-qafas tal-FED ta’ qabel, u b’konsiderazzjoni ta’ l-effetti benefiċi meħuda mir-riformi tas-servizzi esterni tal-Kummissjoni, u b’mod partikolari l-effetti ta’ tqassim tas-servizzi lejn l-Istati AKP, il-Kummissjoni u l-BEI jipprevedu ritmu ta’ ħlasijiet hekk kif jidher fit-tabella li ġejja. It-tnaqqis kbir tal-ħlasijiet fl-2008 u aktar fl-2009 ġej mill-ipotesi ta’ l-inklużjoni tal-FED fil-baġit. Dan it-tnaqqis għandu jitpatta b’volum akbar ta’ ħlasijiet fuq il-baġit ta’ l-Unjoni. Tabella 5 Previżjoni tal-finanzjamenti u tal-ħlasijiet għall-FED tas-snin finanzjarji 2006 sa 2009 F’miljuni ta’Ewro +++++ TABLE +++++ ANNEX 1 Contributions to the EDF for 2004 by Member State (in euros) +++++ TABLE +++++ |8th EDF% |To be paid to the EIB |To be paid to the Commission |To be paid to the EIB |To be paid to the Commission |To be paid to the EIB |To be paid to the Commission |tranches | |GERMANY |23,36 |14 016 000 |350 400 000 |12 848 000 |186 880 000 |9 344 000 |93 440 000 |666 928 000 | |BELGIUM |3,92 |2 352 000 |58 800 000 |2 156 000 |31 360 000 |1 568 000 |15 680 000 |111 916 000 | |DENMARK |2,14 |1 284 000 |32 100 000 |1 177 000 |17 120 000 |856 000 |8 560 000 |61 097 000 | |SPAIN |5,84 |3 504 000 |87 600 000 |3 212 000 |46 720 000 |2 336 000 |23 360 000 |166 732 000 | |FRANCE |24,3 |14 580 000 |364 500 000 |13 365 000 |194 400 000 |9 720 000 |97 200 000 |693 765 000 | |GREECE |1,25 |750 000 |18 750 000 |687 500 |10 000 000 |500 000 |5 000 000 |35 687 500 | |IRELAND |0,62 |372 000 |9 300 000 |341 000 |4 960 000 |248 000 |2 480 000 |17 701 000 | |ITALY |12,54 |7 524 000 |188 100 000 |6 897 000 |100 320 000 |5 016 000 |50 160 000 |358 017 000 | |LUXEMBOURG |0,29 |174 000 |4 350 000 |159 500 |2 320 000 |116 000 |1 160 000 |8 279 500 | |NETHERLANDS |5,22 |3 132 000 |78 300 000 |2 871 000 |41 760 000 |2 088 000 |20 880 000 |149 031 000 | |PORTUGAL |0,97 |582 000 |14 550 000 |533 500 |7 760 000 |388 000 |3 880 000 |27 693 500 | |UNITED KINGDOM |12,69 |7 614 000 |190 350 000 |6 979 500 |101 520 000 |5 076 000 |50 760 000 |362 299 500 | |AUSTRIA |2,65 |1 590 000 |39 750 000 |1 457 500 |21 200 000 |1 060 000 |10 600 000 |75 657 500 | |FINLAND |1,48 |888 000 |22 200 000 |814 000 |11 840 000 |592 000 |5 920 000 |42 254 000 | |SWEDEN |2,73 |1 638 000 |40 950 000 |1 501 500 |21 840 000 |1 092 000 |10 920 000 |77 941 500 | |TOTAL |100 |60 000 000 |1 500 000 000 |55 000 000[14] |800 000 000 |40 000 000 |400 000 000 |2 855 000 000 | | [1] Stati ta’ l-Afrika, tal-Karibew u tal-Paċifiku.. [2] Pajjiżi u Territorji li ma jinsabux fil-Kontinent Ewropew. [3] Dawn huma finanzjamenti ġodda, b’kunsiderazzjoni tal-finanzjamenti li ma jkunux ingħataw. [4] Komunikazzjoni tal-Kummissjoni lill-Kunsill - Tagħrif finanzjarju dwar il-Fond Ewropew għall-Iżvilupp (KUMM(2004) 382 finali tal-25.5.2004) [5] inkluż ir-rata ta’ interessi preferenzjali [6] stumenti tad-disa’ FED (Programm ta’ investimenti u rati ta’ interessi preferenzjali) [7] strumenti tad-disa FED (Programm ta’ investimenti u rati ta’ interessi preferenzjali) [8] Komunikazzjoni tal-Kummissjoni lill-Kunsill- Tagħrif finanzjarju dwar il-Fond Ewropew għall-Iżvilupp (EDF) – Stima tad-deċiżjonijiet, tal-ħlasijiet u tal-kontirubzzjonijiet li għandhom isiru mill-Istati Membri għas-snin finanzjarji ta’ l-2003 u l-2004; u Tbassir tad-deċiżjonijiet u tal-ħlasijiet għall-perjodu 2005 sa 2008(KUMM (2003) 720 finali tal-21.11.2003) [9] Komunikazzjoni tal-Kummissjoni lill-Kunsill- Tagħrif finanzjarju dwar il-Fond Ewropew għall-Iżvilupp (COM(2004) 382 finali tal-25.5.2004) [10] li minnhom 10 miljun Ewro għall-interessi b’rata preferenzjali [11] li minnhom 60 miljun Ewro għal interessi b’rati preferenzjali [12] Komunikazzjoni tal-Kummissjoni lill-Kunsill – Tagħrif finanzjarju dwar il-Fond Ewropew għall-Iżvilupp (COM(2003) 353 finali tat-13.6.2003) [13] Of which €5 million in interest-rate subsidies. [14] Of which €5 million in interest-rate subsidies.